Document ID: 32003R0316

32003R0316
L 046/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 316/2003 НА КОМИСИЯТА
от 19 февруари 2003 година
относно постоянното разрешаване на добавка в храните за животни и временното разрешаване на нова употреба на добавка, която е била вече разрешена в храните за животни
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/ЕИО на Съвета от 23 ноември 1970 г. относно добавките при храненето на животни (1), последно изменена с Директива 2003/7/ЕО на Комисията (2), и по-специално членове 3, 9г и 9д от нея,
като има предвид, че:
(1)
Съгласно член 9г, параграф 1 на Директива 70/524/ЕИО добавки, посочени в част II от приложение В към тази директива, могат да бъдат разрешени без ограничение във времето, ако бъдат удовлетворени условията, определени в член 3а.
(2)
Предприятието производител представи нови данни в подкрепа на заявление за разрешение без ограничение във времето на препарата от микроорганизми, посочен в настоящата директива.
(3)
Оценката на заявлението за разрешение, подадена по отношение на този препарат от микроорганизми, показва че са удовлетворени всички необходими за разрешението условия, посочени в Директива 70/524/ЕИО.
(4)
По тези причини препаратът от микроорганизми може да бъде разрешен за неограничен период от време.
(5)
Съгласно Директива 70/524/ЕИО за всяка нова употреба на вече разрешена добавка е необходимо разрешението на Общността.
(6)
Съгласно Директива 70/524/ЕИО може да бъде дадено временно разрешение за нова добавка, която да бъде използвана в храните, или за нова употреба на вече разрешена добавка, ако са удовлетворени посочените в тази директива условия и ако, имайки предвид наличните резултати, е разумно да се допусне, че когато се употребява при хранене на животните, тя ще има един от ефектите, посочени в член 2, буква а) от тази директива. Относно добавките, посочени в част II на приложение В към тази директива, такова временно разрешение може да бъде издадено за период не по-дълъг от четири години.
(7)
Предприятието производител представи нови данни в подкрепа на заявление за продължаване на разрешението на препарата от ензими, посочен в настоящия регламент.
(8)
Оценката на заявлението за разрешение, подадена по отношение на новата употреба на препарата от този ензим, показва, че са удовлетворени условията за временно разрешение, посочени в Директива 70/524/ЕИО.
(9)
По тази причина препаратът от ензими следва да бъде временно разрешен за период от четири години.
(10)
Оценката на заявлението показва, че следва да бъдат предписани някои процедури за защита на работниците от експозиция на посочените в приложението добавки. Такава защита следва да бъде осигурена чрез прилагането на Директива 89/391/ЕИО на Съвета от 12 юни 1989 г. относно въвеждане на мерки за насърчаване подобряването на безопасността и здравето на работниците на работното място (3).
(11)
Мерките, предвидени в настоящия регламент, са в съответствие със становището на Постоянната комисия по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Посоченият в приложение I препарат, принадлежащ към групата „Микроорганизми“, се разрешава за употреба като добавка при храненето на животни при посочените в това приложение условия.
Член 2
Посоченият в приложение II препарат, принадлежащ към групата „Ензими“, се разрешава временно за употреба като добавка при храненето на животни съгласно посочените в това приложение условия.
Член 3
Настоящият регламент влиза в сила на третия ден от публикуването му в Официален вестник на Европейските общности.
Той се прилага от 1 март 2003 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 февруари 2003 година.

Labels: 0
16
17
6